ก๋วยเตี๋ยวต้มยำตำลึงก็เฉยๆ แต่เครื่องครบมาก ราคาถูกจนน่าตกใจ เพียงแค่ 25 บาท/ชาม ร้านนี้ทีเด็ดอยู่ที่ต้มแซ่บกระดูกหมู แซ่บมากๆ แค่ซดน้ำคำเดียวจะต้องร้องออกมาว่า "อู้ววววว" โดยไม่ได้นัดหมาย กระดูกหมูก็ต้มจนได้ที่ นุ่ม อร่อย ชามนึงมี 5 ชิ้น นอกจากนี้ยังมีเมนูเครื่องในลวกจิ้ม ตับลวกจิ้มให้ได้ทานเล่นกันอักด้วย คนชอบนี่พลาดไม่ได้เลยโดยเฉพาะตับลวก เด็ดมาก ลวกกำลังดี นุ่ม หวาน น้ำจิ้มที่มาคู่กันก็รสชาติเยี่ยม ส่วนของกินเล่นอื่นๆก็มีเกี๊ยวทอดไว้ให้สั่งกินเล่นระหว่างรอเมนูอื่นๆหรือจะกินกับก๋วยเตี๋ยวก็ได้ค่ะ